Бен Скривенс

Бен Скривенс (11 сентябрь 1986 йыл, Канада, Спрус-Гроув) — Канада хоккейсыһы, ҡапҡасы. 2017/2018 йылдар миҙгелендә Континенталь хоккей лигаһында сығыш яһаған Өфөнән «Салауат Юлаев» хоккей клубының уйынсыһы була. 2018 йылғы Ҡышҡы Олимпия уйындарында Канада йыйылма командаһы менән бронза миҙалдарҙы яулай.

 Хоккейсы карьераһы 
2004—2006 йылдарҙа Бен Канадала Альберта юниорҙар хоккей лигаһында уйнай өс команда өсөн уйнай. 2005/2006 йылдар миҙгелендә ул тыуған ҡалаһынан булған «Спрус-Гроув Сеинтс» хоккей клубының иң яҡшы уйынсыһы тип таныла. Шул уҡ йылда ул лиганың бөтә йондоҙҙар уйынында ҡатнаша һәм Викинг кубогында АЮХЛ Төньяҡ йыйылма командаһы составында чемпион була. 

2006 йылда Бен Скривенс АҠШ-та NCAA студенттар лигаһының ECAC конференцияһында сығыш яһаған Корнелл университетының хоккей клубы өсөн уйнай башлай. Тәүге миҙгелдә ул 12 уйындың өсәүһендә еңеү яулай. 2007/08 йылдар миҙгелендә Бен команданың төп ҡапҡасыһы була — ул бөтәһе 36 осрашыуҙың береһендә генә ҡатнашмай. Декабрҙә ул конференцияла аҙнаның иң яҡшы уйынсыһы тип таныла. Был университет командаһы өсөн дүрт йылда ул бөтәһе 117 уйындың 65-ндә еңә. Һуңғы йылында ул конференцияла иң яҡшы ҡапҡасы тип таныла һәм бөтә лига буйынса иң яҡшы уйынсы бүләгенә номинанттар араһында була . Был лигала ул дөйөм алғанда 19 тапҡыр ҡапҡаһын уйында «ҡоро» ҡалдыра — был NCAA тарихында дүртенсе күрһәткес.
 «Торонто» системаһында 
Милли хоккей лигаһының юниорҙар драфтында һайланмағас, Бен ирекле агент булараҡ 2010 йылдың 29 апрелендә «Торонто Мейпл Лифс» менән бер йыллыҡ контракт төҙөйLeafs Ink Goalie Ben Scrivens. 2010/11 йылдар миҙгелен ул «Торонто» командаһының ECHL-да «Рединг Роялс» фарм-клубында башлай. Шунда ул 13 уйындың унауһында еңә һәм лиганың бөтә йондоҙҙар уйынына саҡырыла. 20 ноябрҙә ул Америка хоккей лигаһында «Торонто Марлис» өсөн тәүге уйынын үткәрә һәм еңеү яулай. 8 ғинуарҙа беренсегә тулы уйында үҙенең ҡапҡаһына бер гол да үткәрмәй. АХЛ-да был миҙгелдә ул 33 уйында ҡатнаша һәм 13 тапҡыр еңеү яулай, ә «Марлис» плей-оффҡа эләкмәй. 

2011 йылдың 1 июлендә Бен «Мейпл Лифс» менән тағы бер йылға контракт төҙөйLeafs Sign Ben Scrivens. 2011/12 йылдар миҙгелен Скривенс АХЛ-да башлай. 24 октябрҙә ул төп командаға саҡырыла. Ә өсөнсө ноябрҙә МХЛ-да тәүге уйынын үткәрә. Шул көндә «Мейпл Лифс» «Коламбус» комадаһын ота, ә Бен 38 шайбаны кире ҡаға һәм бер гол ғына үткәрә. Шул йылда ул МХЛ-да 12 уйында ҡатнаша һәм дүртәүһендә еңә. АХЛ-дың даими миҙгеле һөҙөмтәләре буйынса ул ышаныслыҡ коэффициенты буйынса лигала беренсе урынды яулай һәм шуның өсөн Гарри (Хэп) Холмс Мемориал Эворд бүләген еңә. Колдер кубогы өсөн плей-оффта «Торонто Марлис» финалға барып етә һәм шунда «Норфолк Адмиралс» хоккей клубына дүрт уйында отола. 

Клуб менән яңы контракты Скривенс 2012 йылдың 9 сентябрендә генә төҙөйhttps://www.nhl.com/mapleleafs/news/leafs-sign-scrivens-to-two-year-deal/c-641294. 2012/13 йылдар миҙгеленең яртыһы МХЛ-да локаут өсөн уйналмай. Шул ваҡытта Бен Скривенс АХЛ-да сығыш яһай. Локаут бөткәс, 2013 йылдың 16 февралендә ҡапҡасы тәү тапҡыр МХЛ-да уйында ҡапҡаларына бер гол да үткәрмәй.
 Өс йылда — өс клуб 
2013 йылдың 23 июнендә «Торонто Мейпл Лифс» һәм «Лос-Анджелес Кингз» хоккей клубтары араһында алмашыуҙар һөҙөмтәһендә Бен Скривенс Калифорния штатына уйнарға күсәKings Acquire Frattin, Scrivens. «Кингз» составында ул төп ҡапҡасы Джонатан Куиктың алмашсыһы була. Калифорния клубы өсөн 19 уйын уҙғарғас, 2014 йылдың 16 ғинуарында «Лос-Анджелес» Бенды «Эдмонтон Ойлерз» клубына алмаштыраBLOG: Oilers acquire Ben Scrivens from LA. 3 мартта Бен «Ойлерз» менән ике йылға контракт төҙөйPRESS RELEASE: Oilers sign Ben Scrivens. Бөтәһе ике миҙгел эсендә ул был клуб өсөн 78 уйын үткәрә һәм 24 еңеү яулай. 2015/16 йылдар миҙгелендә «Эдмонтон» фарм-клубы «Бейкерсфилд Кондорс» өсөн 10 уйын уҙғарғас, 2015 йылдың 28 декаюрендә Бен Канаданан «Монреаль Канадиенс» составына барып эләгәThe Canadiens acquire goaltender Ben Scrivens from the Edmonton Oilers in return for Zack Kassian. Был йылда «Монреаль» һәм уның фарм-клубы өсөн ул бөтәһе 16 уйында ҡатнаша һәм биш еңеү яулай.

 КХЛ-да карьераһы 
2015/16 йылдар миҙгеле тамамланыуы менән Бендың контракты ла бөтә. МХЛ-да тәҡдимдәрҙе көтөп алмағас, ул Континенталь хоккей лигаһында сығыш яһаған Минскиҙан «Динамо» хоккей клубы менән бер йылға контракт төҙөйСкривенс – в ХК «Динамо-Минск». КХЛ кимәлендә Бен бик яҡшы миҙгел үткәрә. Даими чемпионатта ул иң күп уйын үткәргән ике ҡапҡасының береһе, еңеүҙәр һаны һәм боҙҙа үткәргән минуттар буйныса ул беренсе, «ҡоро» уйындар иҫәбе буйынса ул 2-3-сө урында була. Декабрҙең бер аҙнаһында ул иң яҡшы ҡапҡасы тип табыла. «Динамо» КХЛ-да даими миҙгелдә конференцияны бишенсе урында тамамлай (иң яҡшы һөҙөмтәнең ҡабатлауы). Плей-оффта иһә биш уйында Ярославлдән «Локомотив» хоккей клубына отола. Бен Скривенс был миҙгелдә бөтәһе 60 уйында 29 еңеү яулай һәм 8 тапҡыр уйында бер гол да үткәрмәй. 

2017 йылдың 5 июлендә Бен Скривенс Өфөнән «Салауат Юлаев» хоккей клубы менән бер йылға килешеү төҙөйБен Скривенс в «Салавате Юлаеве»! . 2017/2018 йылдар даими миҙгеленең 14-се аҙнаһында Бен иң яҡшы ҡапҡасы тип таныла. «Салауат Юлаев» даими миҙгелдә конференцияла икенсе урынды яулай, ә плей-оффта конференциялар ярымфиналына етә. Скривенс 46 уйында ҡатнаша, шуларҙың 25-н еңә, өс һөҙөмтәле пас бирә һәм биш тапҡыр ҡапҡаһын «ҡоро» ҡалдыра. Миҙгел бөткәс, Бендың контракты тамамлана, клуб етәкселеге ҡапҡасы менән хушлашырға хәл итәСпасибо за игру .

 Канада йыйылма командаһында 
Канада йыйылма командаһы өсөн тәү тапҡыр Бен Скривенс 2014 йылда Белоруссияла үткән донъя чемпонатында уйнай. Шунда ул 4 осрашыуҙың өсәүһендә еңә, әммә Канада сирекфиналда Финляндия командаһына отола. 2017 йылдың 24 июлендә Бен Канада йыйылма командаһына миҙгел алдынан Санкт-Петербургта үткән турнирға саҡырыла"Юлаевцы" в сборных! . Шунда ул бер уйында бер гол да үткәрмәй, ә Канада өсөнсө урынды ала. Шунан ноябрҙә үткән Карьяла кубогында Канада йыйылма командаһына саҡырыу ала. 2018 йылдың февралендә Бен Канада йыйылма командаһы составында Көньяҡ Кореяла үткән Ҡышҡы Олимпия уйындарындағы хоккей турнирында бронза миҙалдарын яулай.

 Менеджер карьераһы 
2018 йылдың 7 сентябрендә Бен Скривенс хоккейсы карьераһын тамамлай һәм Денвер университеты командаһының генераль менеджеры вазифаһын биләйСкривенс завершил карьеру и стал генменеджером команды университета Денвера. 2018/19 миҙгелендә был команда NCAA университеттар чемпионатында «Дүртәү финалына» сыға.

 Статистика 

''Һуңғы яңыртыу: 8 апрель 2018
 Клубта карьераһы 
       Даими миҙгел    Плей-офф Миҙгел Команда  Лига У Е О Мин ҮШ «0» ЫК %КҠШ У Е О Мин ҮШ «0» ЫК %КҠШ 2004/05 Драйтон-Валли Тандер АЮХЛ 1 0 1 59 3 0 3.03 — — — — — — — — — 2004/05 Калгари Кэнакс АЮХЛ 16  7 3 857 43 1 3.01 — — — — — — — — — 2005/06 Спрус-Гроув Сеинтс АЮХЛ 45 27 12 2469 100 3 2.43 — 13 9 4 777 37 2 2.86 — 2006/07 Корнелл университеты NCAA 12 3 6 574 22 1 2.30 91.1 — — — — — — — — 2007/08 Корнелл университеты NCAA 35 19 12 1965 66 4 2.02 93 — — — — — — — — 2008/09 Корнелл университеты NCAA 36 22 10 2152 65 7 1.81 93.1 — — — — — — — — 2009/10 Корнелл университеты NCAA 34 21 9 2018 63 7 1.87 93.4 — — — — — — — —2010/11Рединг РоялсКЯХЛ131037792902.2393.8  3 0 1 107 9 0 5.04 87.32010/11Торонто МарлисАХЛ33131219307522.3392.4 — — — — — — — —2011/12Торонто МарлисAХЛ392215229378 42.0492.6 17 11 6 1030 33 3 1.92 93.52011/12Торонто Мейпл ЛифсМХЛ12456723503.1390.2 — — — — — — — —2012/13Торонто Мейпл ЛифсМХЛ207910254622.6991.5 — — — — — — — —2013/14Лос-Анджелес КингзМХЛ19759753231.9793.1 — — — — — — — — 2013/14 Эдмонтон Ойлерз МХЛ 21 9 11 1235 62 1 3.01 91.6 — — — — — — — —2014/15Эдмонтон ОйлерзМХЛ571526322817013.1689 — — — — — — — —2015/16Бейкерсфилд КондорсAХЛ10265543213.4789.3 — — — — — — — —2015/16Монреаль КанадиенсМХЛ15588224203.0790.6 — — — — — — — —2015/16Сент-Джонс АйсКэпсAХЛ10160404.0082.6 — — — — — — — —2016/17Динамо МнКХЛ552818323212382.2891.8 5 1 4 270 16 0 3.55 89.62017/18Салауат ЮлаевКХЛ35191119407442.2991.7 11 6 5 645 23 1 2.14 92.2 Бөтәһе АХЛ-да 105 51 41 6162 238 9 2.32 91.9 17 11 6 1030 33 3 1.92 93.5 Бөтәһе МХЛ-да 144 47 64 7957 387 7 2.92 90.5 — — — — — — — — Бөтәһе КХЛ-да 90 47 29 5172 197 12 2.28 91.8 16 7 9 916 39 1 2.55 91.3

 Халыҡ-ара карьераһы 
 Йыл Команда Турнир Урын  У Е О Мин ҮШ «0» КН %КҠШ  2014 Канада ДЧ 5 4 3 1 241 7 0 1.74 93.8 2018 Канада ОУ  3 1 1 149 4 0 1.61 92.8 Бөтәһе 7 4 5 390 11 0 1.67 93.3

 Ҡаҙаныштары 
 NCAA-ның ECAC конференцияһында икенсе бөтә йондоҙҙар командаһына керә — 2008/09.
 NCAA-ның Көнсығышында Американың тәүге йыйылма командаһына керә — 2009/10.
 NCAA-ның ECAC конференцияһы чемпионы — 2009/10.
 NCAA-ның ECAC конференцияһында тәүге бөтә йондоҙҙар йыйылма командаһына керә — 2009/10.
 NCAA-ның ECAC конференцияһында иң яҡшы ҡапҡасы — 2009/10.
 NCAA-ның ECAC конференцияһында миҙгелдең иң яҡшы уйынсыһы — 2009/10.
 КЯХЛ бөтә йондоҙҙар уйынында ҡатнаша — 2010/11.
 Гарри (Хэп) Холмс Мемориал Эворд еңеүсеһе — 2011/12.

 Шәхси тормошо 
Бен ғаиләһендә уртансы бала булып тыуа. 2012 йылдан бирле ул Джении Скривенс исемле ҡатыны менән бергә йәшәйhttps://twitter.com/NWHL_/status/631212305791995904. Дженни шулай уҡ профессиональ хоккейсы, ҡапҡасы була.

 Иҫкәрмәләр 

 Һылтанмалар 



С
С
С
С
С
С
С
С
С
С
С
С
С
С
С
С
С
С
С
С